**Bamburgh** er en stor landsby og verdslig sogn ved kysten av Northumberland i England. Den hadde en befolkning på 454 innbyggere i 2001, noe som minsket til 414 ved folketellingen i 2011.

Det er kjent for to grunner: den fryktinngytende festningen Bamburgh Castle som har utsyn over stranden og var setet til de tidligere kongene av Northumbria, og for tiden eid slekten Armstrong (se William Armstrong); og landsbyen tilknytning til den viktorianske heltinnen Grace Darling som er gravlagt her.

Den omfattende sandstranden ble belønnet med Blått Flagg i 2005; en internasjonal miljøsertifisering som gis til badestrender og småbåthavner som oppfyller visse krav om vannkvalitet, sikkerhet, service og miljøinformasjon. Området med sandstrender er utsett til et «sted av særskilt vitenskapelig interesse» (Site of Special Scientific Interest). Stredene er også populære hos ferieturister, friluftsfolk og andre besøkende, og er innenfor Northumberlands område av «Område med spesielt vakker natur».

Historie
--------

Bamburgh Castle var sete for kongene av Northumbria. Byen var også hovedstad for det angelsaksiske kongedømmet Bernicia på 500- og 600-tallet. Det ble bygget av Ida av Bernicia (ca. 547 559). Det opprinnelige navnet på stedet skal ha vært *Bebbanburgh*, etter Bebba, som var gift med Idas sønnesønn Adda av Bernicia. i 1704 ble festningen kjøpt av Lord Crewe, biskop av Durham. Han opprettet en veldedig pikeskole der. Fondet som skulle finansiere skolen dekket ikke driften over tid, og i 1894 kjøpte William, 1. Lord Armstrong slottet og gjorde det til familiens bolig. De bor fortsatt der.

Den første kirken i Bamburgh ble reist av Oswald av Northumbria i 635.

En av de mest kjente personer fra Bamburgh er Grace Darling (1815–1842). I 1838 rodde hun sammen med sin far ut til et skip som hadde gått på grunn, og de lyktes i å redde ni passasjerer. Hun er gravlagt på kirkegården, og rett ved siden av ligger et museum til hennes ære.

Bilder
------

* Landsbyen Bamburgh og omgivelseneLandsbyen Bamburgh og omgivelsene
* Bamburgh sett fra festningenBamburgh sett fra festningen
* Grace Darlings minnesmerke i kirkegårdenGrace Darlings minnesmerke i kirkegården
* Grace Darling-museet ved kirkenGrace Darling-museet ved kirken
* Veikryss i landsbyen, utsyn mot festningenVeikryss i landsbyen, utsyn mot festningen
* Stranden og festningen, mot sørStranden og festningen, mot sør
* Kart over Bamburgh fra 1947Kart over Bamburgh fra 1947

Referanser
----------

1. ↑  «Census 2001» Arkivert 13. juni 2011 hos Wayback Machine. *Neighbourhood Statistics*
2. ↑  «Parish population 2011» Arkivert 26. juni 2015 hos Wayback Machine. *Neighbourhood Statistics*
3. ↑  *Foundation for Environmental Education* om Blått Flagg Arkivert 10. august 2014 hos Wayback Machine.

Eksterne lenker
---------------

* (en) Bamburgh – kategori av bilder, video eller lyd på Commons Rediger på Wikidata

* (en) Bamburgh – galleri av bilder, video eller lyd på Commons Rediger på Wikidata
* Bamburgh Online
* Lokalhistorie og informasjon om Bamburgh, Farne Islands og områdene rundt
* Glassvinduene i kirken St. Aidan's Church
* Bamburghs turistattraksjoner
* Fotografier fra Bamburgh

|  |  |
| --- | --- |
| Oppslagsverk/autoritetsdata | Encyclopædia Britannica **·** Vision of Britain **·** VIAF **·** LCCN **·** GeoNames **·** GeoNames **·** BBC Things
 |